钦定古今图书集成/明伦汇编/氏族典/第336卷 > 刘仁恭
## 钦定古今图书集成/明伦汇编/氏族典/第336卷 > 刘仁恭

按《唐书刘仁恭传》：“仁恭，深州人。父晟，客范阳，为李可
举新兴镇将。故仁恭事军中，从李全忠攻易州，号窟
头，稍迁裨校，会瀛州乱，奔太原，李克用拜寿阳镇将。
乾宁二年，克用表为卢龙军节度使。明年，克用攻魏
州，召卢龙兵不出，克用怒，自将击，不胜。仁恭献馘于
朱全忠，全忠表同中书门下平章事。子守光烝嬖妾。”
事觉，仁恭谪之。李思安来攻，仁恭居大安山，城中无
备，守光出战，思安去。因回攻大安，掳仁恭，囚别室。